Tirsdag formiddag var betjente og teknikere fra Nordjyllands Politi massivt til stede ved stripklubben Club Red Light i Jomfru Ane Gade i Aalborg. Efterforskningsleder Ole Jensen fortæller, at man klokken 05.50 tirsdag morgen har modtaget anmeldelse om to voldtægter på beværtningen og at man har anholdt tre personer i forbindelse med efterforskningen. - Det er der vi står lige nu. Nu skal vi igang med at afhøre de anholdte, og finde ud af om vi vil fremstille dem i grundlovsforhør, siger Ole Jensen. - Jeg kan af gode grunde ikke fortælle noget om de forurettedes forklaringer.
Nordjyllands Politi har anholdt tre personer i forbindelse med en efterforskning om voldtægt på stripklub.